สวัสดีค่ะ 3วันที่ผ่านมาจนถึงวันนี้ แม่มีอาการปวดเหมือนปวดท้อง แต่เป็นที่บริเวณใต้หน้าอกและหน้าอกข้างซ้าย ปวดจนรู้สึกได้ถึงข้างหลังค่ะ วัดความดันแล้ว ความดัน 130/75 อยากทราบว่าเป็นอาการของโรคหัวใจมั้ยคะ ถือว่าเป็นขั้นรุนแรงมั้ย (แม่เป็นโรคเบาหวาน และความดันอยู่แล้วค่ะ)
สวัสดีค่ะ อาการปวดใต้ราวนมข้างซ้ายถึงข้างหลังดังกล่าวมานั้น อาจจะเกิดจาก ปวดจากกล้ามเนื้อหรือกระดูกอ่อนอักเสบ เป็นสาเหตุที่พบได้บ่อย มักสัมพันธ์กับการใช้งานหรือท่าทางการกดทับบางอย่าง สาเหตุอื่นๆเช่น ปวดจากลำไส้อักเสบ มักปวดบิดๆ มีถ่ายเหลว เป็นตับอ่อนอักเสบ จะปวดมากขึ้นเรื่อยๆ มีไข้ คลื่นไส้ได้ สว่นเรื่องปวดจากโรคหัวใจนั้น อาจปวดที่หน้าอกข้างซ้าย เป็นปวดตื้อๆเหมือนมีของหนักๆมาทับ ร้าวไปกรามหรือไหล่ มีเหงื่อแตก ใจสั่น สัมพันธ์กับการออกแรงได้โดยลักษณะอาการปวดดังกล่าวมานั้น ยังบอกไม่ได้แน่ชัดค่ะ ถ้าปวดเป็นนานต่อเนื่อง พักไม่ดีขึ้น มีโรคประจำตัวที่อาจทำให้เกิดหัวใจขาดเลือดได้เช่นความดันสูง ไขมันในเลือดสูง เบาหวานที่ควบคุมไม่ดี ก็อาจไปพบแพทย์เพื่อตรวจคลื่นไฟฟ้าหัวใจเพิ่มเติมต่อไป ในเบื้องต้นงดการออกแรงหนักๆ ระวังการกระทบกระแทกที่บริเวณดังกล่าว